open-index/open-wikipedia-markdown huggingface dataset:
პაველ პავლიკოვსკი

**პაველ ალექსანდერ პავლიკოვსკი** (პოლ. Paweł Aleksander Pawlikowski; დ. 15 სექტემბერი, 1957, ვარშავა, პოლონეთი) — პოლონელი კინორეჟისორი. ცხოვრობს და მუშაობს გაერთიანებულ სამეფოში. აღიარება მოიპოვა დოკუმენტური (1990-იანები) და მხატვრული ფილმებით, მათ შორის *„ჩემი სიყვარულის ზაფხული“.* მისმა ფილმმა, *„იდა“*, 2015 წელს ოსკარი მოიპოვა საუკეთესო უცხოური ფილმის კატეგორიაში. 2018 წელს პავლიკოვსკიმ კანის კინოფესტივალზე საუკეთესო რეჟისორის პრიზი დაიმსახურა თავისი ფილმისთვის „ცივი ომი“.

## ადრეული ცხოვრება 
პავლიკოვსკი 1957 წლის 15 სექტემბერს ნახევრად ებრაელების ოჯახში დაიბადა (მამის მხრიდან მისი ბებია აუშვიცის საკონცენტრაციო ბანაკში დაიღუპა). მან თავისი ბავშვობის უმეტესი ნაწილი ვარშავაში გაატარა. 1971 წელს, მისი მშობლების განქორწინების შემდეგ, პავლიკოვსკიმ პოლონეთი დატოვა და დედამისთან ერთად ინგლისში გადავიდა. ოქსფორდის უნივერსიტეტში ლიტერატურისა და ფილოსოფიის სწავლის შემდგომ პავლიკოვსკი კინემატოგრაფით დაინტერესდა.

## კინო-კარიერა 
1980-იანებში პავლიკოვსკიმ ბრიტანულ სატელევიზიო სივრცეში დაიწყო მუშაობა. მისი ადრეული დოკუმენტური ფილმებიდან რამდენიმე BBC-ს მიერ იყო დაფინანსებული, მათ შორის არის *„მოსკოვიდან პიეტუშკამდე“* (1990), რომელიც რუსი მწერლისა და სატირიკოსის, *ვენედიქტ იეროფიევის* შესახებ მოგვითხობს.

პავლიკოვსკიმ 2000 წელს თავისი პირველი სრულმეტრაჟიანი ფილმი გამოუშვა, სახელწოდებით *„ბოლო იმედი“*. 2004 წელს მან შემდეგი ფილმი *„ჩემი სიყვარულის ზაფხული“* იორკშირში მცხოვრებ ორ გოგოს შორის არსებულ რომანტიკულ ურთიერთობაზე გადაიღო. ფილმს 2005 წელს *ალექსანდერ კორდას ჯილდო* გადაეცა საუკეთესო ბრიტანული ფილმისთვის.
მინი|264x264პქ|პავლიკოვსკი 2015 წელს
2006 წელს მის ცოლს სიმსივნის დიაგნოზი დაუსვეს. რამდენიმე თვეში ის გარდაიცვალა, ხოლო პავლიკოვსკი კინემატოგრაფს ხუთი წლის განმავლობაში არ დაბრუნებია. დაბრუნების შემდეგ მან ფსიქოლოგიური თრილერი გადაიღო, სახელწოდებით *„ქალი მეხუთე რაიონიდან“* (2011). ფილმმა პოზიტიური შეფასებები დაიმსახურა. 2013 წელს გამოუშვა „იდა“, ფილმი გვიყვება კათოლიკე მონაზვნის ისტორიას, რომელიც იგებს, რომ იგი ებრაელია. *„იდა“* პირველი პოლონური ფილმია, რომელმაც ოსკარი მოიპოვა საუკეთესო უცხოური ფილმის კატეგორიაში (2015).

2018 წელს გამოვიდა *„ცივი ომი“*, რომელიც შთაგონებული იყო მისი მშობლების ურთიერთობით. ფილმი საზოგადოებამ და კრიტიკოსებმა კარგად მიიღეს, ხოლო პავლიკოვსკი კანის კინოფესტივალზე საუკეთესო რეჟისორად დაასახელეს.

## ფილმოგრაფია 
## რესურსები ინტერნეტში 
* Criterion პაველ პავლიკოვსკის ფილმების შესახებ
* პავლიკოვსკის შესახებ
* 
* პაველ პავლიკოვსკის ინტერვიუ The Guardian-თან

## სქოლიო 
კატეგორია:პოლონელი კინორეჟისორები
კატეგორია:დაბადებული 15 სექტემბერი
კატეგორია:დაბადებული 1957
კატეგორია:პოლონელი ტელერეჟისორები
კატეგორია:ბრიტანელი კინორეჟისორები
კატეგორია:ბრიტანელი ტელერეჟისორები
კატეგორია:ცოცხალი ადამიანები
კატეგორია:ვარშავაში დაბადებულები
ფუტკრის-დედა

**ფუტკრის-დედა** ან **Ophrys caucasica** ( — *ხარი-ბიულბიული*,  *ფუტკარი-ობობა*) — კავკასიისთვის ენდემური ყვავილოვანი მცენარე. განიხილება, როგორც აზერბაიჯანის ყარაბაღის რეგიონის „ოფიციალურ მცენარედ“. გვხდება აზერბაიჯანის, საქართველოს, კერძოდ  კახეთში მისი ნახვა შესაძლებელია სოფლების შაქრიანისა და უჯარმის მიდამოებში, სომხეთის და რუსეთის მრავალ ტერიტორიებზე.

ეს სახეობა, „Delforge P.“-ის მიხედვით, გავრცელებულია ჩრდილო-აღმოსავლეთ ანატოლიის სანაპირო მასივებიდან, ტრაპიზონიდან დასავლეთით, სავარაუდოდ კასპიის ზღვამდე.

## გამოფენა 
2014 წელს, რუსეთში აზერბაიჯანის ფედერალური ეროვნული კულტურული ავტონომიის მიერ გაიმართა გამოფენა სახელწოდებით „ხარი-ბიულბიული, მშვიდობის და სიყვარულის მცენარე“. 2014 წლის მარტში, შეერთებული შტატების ბოტანიკური ბაღის კონსერვატორიაში გაიმართა ხარი-ბიულბიულის პრეზენტაცია გაიმართა.

## სიმბოლო 
ყვავილი, 2020 წლის ყარაბაღის ომის შედმეგ, ხსოვნის დღის ხატად გადაიქცა აზერბაიჯანში, ომში დაღუპული აზერბაიჯანელი ჯარისკაცების პატივსაცემად.

## გალერეა 

File:Ophrys mammosa kz01.jpg
File:Ophrys mammosa kz19.jpg
File:Ophrys mammosa kz4.jpg
File:Ophrys mammosa.jpg
File:Stamps of Azerbaijan, 2007-801.jpg|2007 წლის აზერბაიჯანის საფოსტო მარკა

## რესურსები ინტერნეტში
* Hari bulbul – the flower of peace and love
* 
## სქოლიო
კატეგორია:ჯადვარისებრნი
კატეგორია:აზერბაიჯანის ენდემური მცენარეები
ფოლკლორი: გრძელი ტბის სტუდიის სესიები (ფილმი)

***ფოლკლორი: გრძელი ტბის სტუდიის სესიები*** () — 2020 წლის ამერიკული დოკუმენტური მუსიკალური ფილმი, რომლის რეჟისორი და პროდიუსერია ამერიკელი მომღერალი და კომპოზიტორი ტეილორ სვიფტი , გამოვიდა 2020 წლის 25 ნოემბერს, Disney + ზე. ფილმში სვიფტი ასრულებს სიმღერებს თავისი მერვე სტუდიური ალბომ *Folklore*-იდან (2020) და ასევე გვიყვება თითოეული სიმღერის ისტორიას პროდიუსერებთან, ჯეკ ანტონოფთან და აარონ დესნერთან ერთად.

ეს სვიფტის მეოთხე ფილმია *The 1989 World Tour Live*-ის, *Taylor Swift: Reputation Stadium Tour*-ის (2018) და *მის ამერიკელის* (2020) შემდეგ. ფილმმა ფართო მოწონება დაიმსახურა. ფილმის გამოსვლასთან ერთად გამოვიდა *Folklore*'-ის ახალი ვერსია, რომელშიც შეტანილი იყო ფილმში გაჟღერებული საკონცერტო ჩანაწერები.

ფილმი ჰიბრიდია დოკუმენტურ ფილმსა და საკონცერტო ფილმს შორის.  ფილმში ასევე აღინიშნა რომ სვიფტი, დესნერი და ანტონოფი პირველად შეიკრიბნენ ერთად COVID-19 -ის გამო. მათ დისტანციურად ჩაწერეს ალბომი. ფილმში აგრეთვე შეტანილია „Exile“, ჩაწერილი დისტანციურად ჯასტინ ვერნონის და ტეილორ სვიფტის შესრულებით.

## მონაწილეები 
* ტეილორ სვიფტი
* აარონ დესნერი
* ჯეკ ანტონოფი
* ჯასტინ ვერნონი

## გამოხმაურება 
ფილმმა მიიღო საყოველთაო აღიარება კინოსა და მუსიკის კრიტიკოსებისგან . Rotten Tomatoes-ზე ფილმს აქვს მოწონების მაჩვენებელი 100% 11 მიმოხილვის საფუძველზე, საშუალო რეიტინგი 7.30 / 10.  Metacritic-ზე მას აქვს 76 /100 -დან 7 მიმოხილვის საფუძველზე.  ენდრიუ ბარკერიმ *Variety-ში* შეაქო ულამაზესი გარემო, პეიზაჟები, შესრულება და მუსიკა. IMDb-ზე ფილმს აქვს 8.5 / 10-დან.

ფილმმა მიიღო ასევე კარგი შეფასებები:*NME- ს* მწერალ უილ რიჩარდსგან, *The New York Times-სგან* , Jon Pareles -სგან, Sydney Urbánek-სგან , *Rolling Stone-სგან*  და *IndieWire–სგან.*

## ფოლკლორი (ალბომი) 
გრემის მფლობელი ალბომი 2020 წლის 24 ივლისს გამოვიდა და პირველივე კვირას 800&nbsp;000 ასლზე მეტი გაყიდვით პირველი ადგილი დაიკავადა ბილბორდ 200-ში. სულ ალბომმა პირველ ადგილზე სხვა ალბომებთან შედარებით ყველაზე მეტი, 8 კვირა გაატარა.

ალბომს გამოსვლისთანავე დადებითი შეფასებები მოჰყვა და მაღალი ქულები დაიმსახურა სხვადასხვა  საიტზე (მაგ. Metacritic-88, AnyDecentMusic 8.5)

ალბომმა წლის ალბომის ჯილდო მიიღო გრემის 2021 წლის დაჯილდოებაზე. ის ნომინირებული იყო შემდეგ კატეგორიებში: წლის ალბომი და წლის პოპ ვოკალური ალბომი. ამ მოგებით ის პირველი ქალი არტისტი გახდა, რომელსაც ეს ჯილდო 3-ჯერ აქვს მოგებული. ის 2016 წელს გახდა პირველი ქალი ვისაც ორჯერ ჰქონდა მოგებული წლის ალბომი (ალბომებისსთვის *1989* და ***fearless***). მან პირველად ეს ჯილდო 2010 წელს მოიგო. 2017-ში ადელმა აიღო წლის ალბომის პრიზი რითაც ის მეორე ქალი არტისტი გახდა, რომელსაც ერთზე მეტი წლის ალბომის ტიტული ჰქონდა. სულ 6 მომღერალია მათ შორის კი მხოლოდ ორია ქალი - ტეილორ სვიფტი და ადელი.

## ფილმში შესრულებული სიმღერების სია 
## რესურსები ინტერნეტში 
*ოფიციალური საიტი
*ტეილორ სვიფტის ოფიციალური საიტი

## სქოლიო 
კატეგორია:ინგლისურენოვანი ფილმები
კატეგორია:ამერიკული კინო
კატეგორია:ფილმები ანბანის მიხედვით
კატეგორია:ამერიკული ფილმები
მიხეილ დაუშვილი

**მიხეილ დაუშვილი** (დ. 14 დეკემბერი, 1990, თბილისი) — ქართველი პოლიტიკოსი. საქართველოს მეათე მოწვევის პარლამენტის წევრი. იკავებდა საქართველოს ბიზნესომბუდსმენის თანამდებობას (2019-2020).

## ბიოგრაფია
დაიბადა 1990 წლის 14 დეკემბერს. 2014 წელს დაამთავრა ილიას უნივერსიტეტი (სამართალმცოდნეობის სპეციალობით). 2010-2015 წლებში მუშაობდა იურისტის პროფესიით. 2015-2016 წლებში ეკონომიკური საბჭოს აპარატის სამართლებრივი მრჩეველი. 2016-2017 წლებში საქართველოს ეკონომიკისა და მდგრადი განვითარების სამინისტროს პარლამენტთან ურთიერთობის სამმართველოს უფროსი. 2017 წელს სახელმწიფო ქონების ეროვნული სააგენტოს თავმჯდომარის პირველი მოადგილე. 2017-2019 წლებში იყო საქართველოს შინაგან საქმეთა სამინისტროს ადმინისტრაციის დირექტორის მოადგილე, საინფორმაციო-ანალიტიკური დეპარტამენტის დირექტორის მოადგილე, დირექტორი. 2019-2020 წლებში საქართველოს ბიზნესომბუდსმენი.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* 

## სქოლიო
კატეგორია:საქართველოს X მოწვევის პარლამენტის წევრები
კატეგორია:დაბადებული 14 დეკემბერი
კატეგორია:დაბადებული 1990
კატეგორია:თბილისში დაბადებულები
კატეგორია:„ქართული ოცნების“ წევრები
მეტ ლებლანკი

**მეტ ლებლანკი** (), სრული სახელია **მეთიუ სტივენ ლებლანკი** (; დ. 25 ივლისი, 1967, ნიუტონი, მასაჩუსეტსი, აშშ) — ამერიკელი მსახიობი და კომიკოსი. ცნობილი გახდა სერიალში „მეგობრები“ შესრულებული ჯოუი ტრიბიანის როლით. ამ პერსონაჟზე დაყრდნობით შეიქმნა სერიალი „ჯოუი“, ამ როლისათვის კი იგი სამჯერ იყო ნომინირებული ემის ჯილდოზე და მოგებული აქვს ოქროს გლობუსი.

## ადრეული ცხოვრება 
მეტ ლებლანკი დაიბადა 1967 წლის 25 ივლისს მასაჩუსეტსის შტატის ქალაქ ნიუტონში. მისი მშობლები არიან მექანიკოსი პოლ ლებლანკი და მისი ცოლი, ოფის-მენეჯერი პატრიცია დი ჩილო. მამამისი წარმოშობით კანადელი ფრანგია, ხოლო დედამისი იტალიელია. ნიუტონის საჯარო სკოლის დასრულების შემდეგ, 17 წლის ასაკში იგი ნიუ-იორკში გადადის საცხოვრებლად, სადაც მოდელად დაიწყო მუშაობა. 

## კარიერა 
[მარცხნივ|მინი|265x265პქ|ლებლანკი [მერილ სტრიპი|მერილ სტრიპთან ერთად ოქროს გლობუსის 69-ე დაჯილდოებაზე, 2012 წელი.]]
ლებლანკი ეკრანებზე პირველად 1987 წელს გამოჩნდა, რა დროსაც იგი ჰეინცის პომიდვრის კეტჩუპის კომერციულ რეკლამაში გამოდიოდა. 1988 წელს იგი უკვე ტელესერიალში „TV-101“ გამოჩნდა, ოღონდ მხოლოდ ერთი სეზონით. 1991 წელს ეპიზოდური როლი ჰქონდა სიტკომში „ბავშვზე დაქორწინებული“. იგი ასევე მონაწილეობდა ისეთ ტელესერიალებში, როგორებიცაა: „გროვის მწვერვალი“ (1991) და „ვინი და ბობი“ (1992).

უკვე 1994 წელს იგი ტელესერიალში „მეგობრები“ დაამტკიცეს ექვსი მთავარი როლიდან ერთ-ერთის, კერძოდ კი ჯოუი ტრიბიანის როლზე, რომელსაც იგი 2004 წლამდე აქტიურად ასრულებდა. ეს როლი მისთვის განსაკუთრებული წარმატებისა და პოპულარობის მომტანი აღმოჩნდა. სერიალში მასთან ერთად მონაწილეობდნენ ისეთი ცნობილი მსახიობები, როგორებიც არიან: ჯენიფერ ენისტონი, მეთიუ პერი, დევიდ შვიმერი, ლიზა კუდროუ, კორტნი კოქსი, ბრედ პიტი და ა.შ. ვინაიდან ჯოუის პერსონაჟი ხალხში განსაკუთრებული პოპულარობით სარგებლობდა, „მეგობრების“ დასრულების შემდეგ, 2004-2006 წლებში რეჟისორებმა გადაიღეს ორსეზონიანი სერიალი, სახელად „ჯოუი“, სადაც მთავარი პერსონაჟი ჯოუი ტრიბიანია. ჯოუის როლისათვის მეტ ლებლანკი სამჯერ იყო ნომინირებული ემის, ასევე სამჯერ ოქროს გლობუსის და ერთხელ კინომსახიობთა გილდიის ჯილდოზე.

2011 წელს სერიალში „ეპიზოდები“ დაამტკიცეს საკუთარი თავის როლზე, რომელსაც იგი რეგულარულად, 2017 წლამდე ასრულებდა. იგი ასევე თავისი თავის როლს ასრულებს 2016-2019 წლებში გამოსულ სერიალში „Top Gear“. 2016-2020 წლებში სერიალში „კაცი გეგმებით“ ასრულებდა ადამ ბარნსის როლს. უკვე 2020 წელს კი საკუთარი თავის როლი შეასრულა სერიალში „დაბრუნება“, რომელის სერიალ „მეგობრების“ გაგრძელებას წარმოადგენს. 

## პირადი ცხოვრება 
2003 წლის მაისში ლებლანკი დაქორწინდა ბრიტანეთში დაბადებულ ამერიკელ მოდელ მელისა მაკნაითზე. 2004 წელს დაიბადა მათი ერთადერთი ქალიშვილი, მარინა. რვა თვის ასაკში მას კრუნჩხვითი შეტევები დაეწყო, უკვე ორი წლის ასაკში კი მას დისპლაზიის დიაგნოზი დაუსვეს. ლებლანკი და მაკნაითი 2006 წლის ოქტომბერში განქორწინდნენ. ამის შემდეგ ლებლანკს 2006 წლიდან ურთიერთობა ჰქონდა მსახიობ ანდრეა ანდერსთან, რომელსაც იგი 2015 წელს დაშორდა. 2016 წლიდან კი ურთიერთობა დაიწყო ასევე მსახიობ ავრორა მალიგანთან, რომელთანაც დღემდე ურთიერთობაშია. 

## სქოლიო 
კატეგორია:დაბადებული 25 ივლისი
კატეგორია:დაბადებული 1967
კატეგორია:ამერიკელი მამაკაცი მსახიობები
კატეგორია:მეგობრები (ტელესერიალი)
კატეგორია:მსახიობები ანბანის მიხედვით
კატეგორია:ცოცხალი ადამიანები
სხვენის მართლმადიდებელი ეკლესია

**სხვენის მართლმადიდებელი ეკლესია** — მართლმადიდებლური დაჯგუფება საქართველოში, რომელიც სქიზმაში იმყოფება საქართველოს მართლმადიდებელ ეკლესიასთან. სახელწოდება პირობითია და გამოიყენება, რადგან ეკლესიის წინამძღვარი ქრისტეფორე (წამალაიძე) ღვთისმსახურებას საკუთარი სახლის სხვენზე ატარებს. ეკლესია განსაკუთრებულ ყურადღებას უთმობს ქადაგებას, წმინდა წერილი იკითხება თანამედროვე ქართულ ენაზე. მიმდევრების რიცხვი დაახლოებით ათას ადამიანს აღწევს. სამრევლოები თბილისის გარდა მოქმედებს მარნეულში, გორსა და თერჯოლაში. „სხვენის ეკლესია“ თავს საქართველოს მართლმადიდებელი ეკლესიის ნაწილად მიიჩნევს და ცალმხრივად ინარჩუნებს კავშირს მასთან, ლოცვებში იხსენიებს ილია II-ს.

## იხილეთ აგრეთვე
*საქართველოს მართლმადიდებელი ეკლესიის სქიზმატური ეკლესიები
*ქრისტეფორე (წამალაიძე) 

## ლიტერატურა
*

კატეგორია:ქრისტიანობა საქართველოში
კატეგორია:მართლმადიდებელი ეკლესიები
იმნაძე

საკუთარი სახელი **იმნაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ იმნაძე — ქართველი გეოლოგი, პოლიტიკოსი, ჟურნალისტი
* აკაკი იმნაძე — საბჭოთა პარტიული და სახელმწიფო მოხელე
* ალექსანდრე იმნაძე — ქართველი გეოგრაფი, პედაგოგი
* ანი იმნაძე — ქართველი მსახიობი
* გიორგი იმნაძე — ქართველი პოლიტიკოსი
* ევგენი იმნაძე — რუსეთის იმპერიის არმიის გენერალ-მაიორი
* ვლადიმერ იმნაძე — ქართველი სამხედრო პირი, ბრიგადის გენერალი
* კახა იმნაძე — ქართველი დიპლომატი
* ნიკოლოზ იმნაძე — ქართველი სამხედრო პირი, გენერალი
* ნოდარ იმნაძე — ქართველი პოლიტიკოსი
* პაატა იმნაძე — ქართველი მიკრობიოლოგი, ეპიდემიოლოგი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ქოსაგიული

**ქოსაგიული** ()  — სოფელი, რომელიც აზერბაიჯანის რესპუბლიკის მასალის რაიონში 2013 წლამდე არსებობდა. გაუქმების შემდეგ, მისი ტერიტორია შეუერთდა ქალაქ მასალის. გაუქმებამდე მოსახლეობა  950 კაცი იყო. 

## სქოლიო
კატეგორია:მასალის რაიონის გაუქმებული სოფლები
ქუბინი

**ქუბინი** ()  — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა — 561 კაცი.

## სქოლიო
კატეგორია:მასალის რაიონის სოფლები
ნინო კლოპოტოვსკაია

**ნინო კლოპოტოვსკაია** (დ. 31 დეკემბერი, 1941 — გ. 30 აპრილი, 1995) — გეოგრაფი და გეოლოგი. გეოგრაფიულ მეცნიერებათა კანდიდატი (1973).

## ბიოგრაფია 
ნინო კლოპოტოვსკაიამ დაამთავრა თბილისის ალექსანდრე პუშკინის სახელობის პედაგოგიური ინსტიტუტი გეოგრაფიის სპეციალობით 1963 წელს. 1958–61 წლებში მუშაობდა VII რაიონის ექსპედიციაში (მოსკოვის ფილიალი); 1961–80 წლებში იყო საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტის მეოთხეული გეოლოგიის განყოფილების თანამშრომელი, 1974 წლიდან უფროსი მეცნიერ თანამშრომელი.

## სქოლიო
კატეგორია:ქართველი გეოგრაფები
კატეგორია:ქართველი გეოლოგები
კატეგორია:გეოგრაფიის მეცნიერებათა კანდიდატები
გიორგი ამილახვარი

**გიორგი ამილახვარი** (დ. 1 იანვარი, 1984, თბილისი) — ქართველი იურისტი და პოლიტიკოსი. სამართლის დოქტორი. საქართველოს X მოწვევის პარლამენტის წევრი. საქართველოს განათლებისა და მეცნიერების მინისტრი 2023 წლის 20 მარტიდან 2024 წლის 1 იანვრამდე. 2024 წლის 1 იანვარს დაინიშნა საქართველოს განათლების, მეცნიერებისა და ახალგაზრდობის მინისტრად.

## განათლება 
1999-2000 წლებში სწავლობდა ალამოს უმაღლესი სკოლაში (ტეხასი, აშშ); 2006 წელს დაამთავრა თბილისის ივ. ჯავახიშვილის სახელობის სახელმწიფო უნივერსიტეტის იურიდიული ფაკულტეტი (სამართალმცოდნეობა). 2016 წელს მაქს-პლანკის საერთაშორისო კერძო და შედარებითი სამართლის კვლევით ინსტიტუტში გადიოდა კვლევითი სტაჟირებას (ჰამბურგი, გერმანია).

## სამუშაო გამოცდილება 
2015-2017 წლებში იყო „დეგუსტოს“ მმართველი პარტნიორი. 2017 წელს მიიღო სამართლის დოქტორის სტატუსი. 2007-2008 წლებში იყო სახელმწიფო მინისტრის აპარატში ევროპული და ევროატლანტიკური ინტეგრაციის საკითხებში მთავარი სპეციალისტი. 2008-2010 წლებში იყო ლიეტუვური საინვესტიციო კომანია შპს „სავერუსის“ ფილიალი საქართველოში „სავერუს ჯორჯია“ მთავარი იურისტი. 2010-2020 წლებში – თბილისის ღია სასწავლო უნივერსიტეტის ვიცე-რექტორი, რექტორი და ასოცირებული პროფესორი სამართალში. 2018-2019 წლებში იყო საგანმანათლებლო პროგრამების აკრედიტაციის საბჭოს თავმჯდომარის მოადგილე. 2025 წელს  შავი ზღვის საერთაშორისო უნივერსიტეტის კონსულტანტად დაინიშნა.

## საპარლამენტო საქმიანობა 
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

გიორგი ამლახვარი იყო კახა კალაძის საარჩევნო შტაბი ხელმძღვანელი, როცა კალაძე თბილისის მერობისთვის იბრძოდა.

2022 წლის 13 ოქტომბერს, ვაკის პარკის შადრევნის ტრაგედიიისას, ამილახვარმა ერთ-ერთმა პირველმა განცხადება გააკეთა. მისი განცხადებით, „*ბავშვს უნდა ჰყავდეს მეთვალყურე*“. მისივე განცხადებით, რეკონსტრუქციის მიმდინარეობისას, ბუნებრივია, შეიძლება იყოს „*ტექნიკური შეფერხება*“, რამაც ადამიანის ჯანმრთელობის დაზიანება შეიძლება გამოიწვიოს; რეაბილიტირებული შადრევანი, სადაც ბავშვებს დენმა დაარტყა, იქვე მდებარე მცირე კასკადთან ერთად, წინა დღეს, 12 ოქტომბერს საზეიმოდ გაიხსნა. მოგვიანებით დეპუტატმა განცხადებისთვის ბოდიში მოიხადა.

ამილახვარი ერთ-ერთია „ქართული ოცნების“ იმ 78 დეპუტატს შორის, ვინც მხარი დაუჭირა „უცხოეთის აგენტების კანონს“ („უცხოური გავლენის გამჭვირვალობის შესახებ“ კანონპროექტი), რომლის გასაპროტესტებლად მარტის დასაწყისში ათასობით დემონსტრანტი გამოვიდა, მათ შორის, სტუდენტები.

2023 წლის 30 აგვისტოს გიორგი ამილახვარმა 27 ოქტომბერი საქართველოში მასწავლებლის ეროვნულ დღედ გამოაცხადა. 

2024 წლის 28 სექტემბერს მინისტრის თანამდებობა დატოვა.

## რესურსები ინტერნეტში
* 

## სქოლიო
კატეგორია:საქართველოს X მოწვევის პარლამენტის წევრები
კატეგორია:დაბადებული 1 იანვარი
კატეგორია:დაბადებული 1984
კატეგორია:თბილისში დაბადებულები
კატეგორია:„ქართული ოცნების“ წევრები
კატეგორია:საქართველოს განათლებისა და მეცნიერების მინისტრები
კატეგორია:თბილისის სახელმწიფო უნივერსიტეტის კურსდამთავრებულები
გიორგი
პრიროდა

**„პრიროდა“** () — რუსეთის მეციერებათ აკადემიის ყოველთვიური სამეცნიერო-პოპულარული ჟურნალი, რომლის პუბლიკაცია ეძღვნება საბუნებისმეტყველო-სამეცნიერო თემატიკას. გამოიცემა 1912 წლის იანვრიდან. ჟურნალის პირველი ნომერი გამოიცა 1912 წლის 26 იანვარს (8 თებერვალს). ჟურნალის მთავარი რედაქტორია ალექსეი ლოპატინი.

## რესურსები ინტერნეტში
* ოფიციალური საიტი

კატეგორია:რუსული ყოველთვიური ჟურნალები
ქიუჯა

**ქიუჯა** () — სოფელი აზერბაიჯანში, ლენქორანის რეგიონის მასალის რაიონში. არსებობს ეჭვი, რომ სოფელს სახელი  შეცვლილია აქვს ან აღარ არსებობს, რადგან არცერთი აზერბაიჯანული ვებგვერდი მას ამ სახელით არ იხსენიებს.

## რესურსები ინტერნეტში
* 

კატეგორია:მასალის რაიონის სოფლები
თემურ ქევხიშვილი

**თემურ ქევხიშვილი** (დ. 19 აპრილი, 1940, სოფ. ახალსოფელი, ახლანდ. ყვარლის მუნიციპალიტეტი, — გ. 8 დეკემბერი, 2020) — ქართველი მომღერალი (ლოტბარი), პედაგოგი. საქართველოს დამსახურებული არტისტი (1970), საქართველოს სახალხო არტისტი (1990).

დაამთავრა თბილისის სახელმწიფო კონსერვატორია 1966 წელს (გუნდის დირიჟორი). 1961–1976 წლებში იყო ანსამბლ „გორდელას“ ერთ–ერთი დამაარსებელი და წევრი. წლების მანძილზე იყო სხვადასხვა ანსამბლის და გუნდის ლოტბარი და ხელმძღვანელი, პედაგოგი. 1981–1990 წლებში იყო საქართველოს ტელე-რადიო გადაცემების „ქართული ხალხური სიმღერების გაკვეთილები“ ავტორი და წამყვანი. მისი ქართული რეპერტუარი ძირითადად მოიცავდა ქართული ხალხური სიმღერებსა და საგალობლებს. გასტროლებით იყო მსოფლიოს მრავალ ქვეყანაში. 2013 წლის 11 ივნისს ფონდმა „ქართული გალობა“ თემურ ქევხიშვილი „საუკუნის ხმად“ აღიარა. მიღებული ჰქონდა საქართველოს სახელმწიფო პრემია (2012). დაჯილდოებულია ღირსების ორდენით (1991).  

გარდაიცვალა 2020 წლის 8 დეკემბერს, 80 წლის ასაკში COVID-19-ით. 

## ლიტერატურა
* 

## რესურსები ინტერნეტში
## სქოლიო
კატეგორია:დაბადებული 19 აპრილი
კატეგორია:დაბადებული 1940
კატეგორია:გარდაცვლილი 8 დეკემბერი
კატეგორია:გარდაცვლილი 2020
კატეგორია:ქართველი ლოტბარები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:საქართველოს სახელმწიფო პრემიის ლაურეატები
კატეგორია:საქართველოს ღირსების ორდენის კავალრები
კატეგორია:ყვარლის მუნიციპალიტეტში დაბადებულები
კატეგორია:COVID-19-ის პანდემიით გარდაცვლილები საქართველოში
თემურ
შოდა

**შოდა** — მთა საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს კავკასიონის მთავარი წყალგამყოფი ქედის სამხრეთ ფერდოზე, რომელიც ქმნის შოდა-კედელას ქედს, სიმაღლე ზღვის დონიდან 3609 მეტრი. აქვს ორი მწვერვალი, რომლებიც დაფარულია მუდმივი თოვლით.

მთის ძირში გადის ოსეთის სამხედრო გზა.

კატეგორია:რაჭა-ლეჩხუმისა და ქვემო სვანეთის მხარის მთები
მასალი (დასახლება)

**მასალი** ()  — დასახლება აზერბაიჯანში,  ლენქორანის რეგიონის მასალის რაიონში. 

2013 წლის 5 მარტს, სოფელ თაქლას ადმინისტრაციული ტერიტორიის მასალის დასახლება გაუქმებულ იქნა და ამოღებულია სახელმწიფო რეესტრიდან. გაუქმების შემდეგ, მასალის დასახლების 58.8 ჰა სახელმწიფო საკუთრებაში არსებული ტერიტორია მთლიანად შეერწყა სოფელ თაქლაში ადმინისტრაციულ-ტერიტორიულ ერთეულში მდებარე სოფელ მოლაჰასანლის ადმინისტრაციულ ტერიტორიას..

## სქოლიო
კატეგორია:მასალის რაიონის გაუქმებული სოფლები
ალექსანდრე დალაქიშვილი

**ალექსანდრე დალაქიშვილი** (დ. 1 სექტემბერი, 1981, რუსთავი) — ქართველი იურისტი და პოლიტიკოსი. იკავებდა საქართველოს ფინანსთა სამინისტროს საგამოძიებო სამსახურის უფროსის მოადგილის თანამდებობას. 2020 წლიდან არის საქართველოს მე-10 მოწვევის პარლამენტის წევრი.

## ბიოგრაფია
დამთავრებული აქვს საქართველოს ტექნიკური უნივერსიტეტი, სამართალმცოდნეობის სპეციალობით. 2002-2003 წლებში მუშაობდა ქვემო ქართლში პრეზიდენტის სახელმწიფო რწმუნებულის აპარატში. 2004-2005 წლებში იყო საქართველოს ფინანსთა სამინისტროს ფინანსური პოლიტიკის საგამოძიებო დეპარტამენტის ქვემო ქართლის სამმართველოს ოპერატიული თანამშრომელი, უფროსი ოპერატიული თანამშრომელი.  2005-2007 წლებში იყო საქართველოს ფინანსთა სამინისტროს ფინანსური პოლიტიკის საგამოძიებო დეპარტამენტის ქვემო ქართლის სამმართველოს უფროსის მოადგილე. 2007-2009 წლებში იყო საქართველოს ფინანსთა სამინისტროს შემოსავლების სამსახურის საგამოძიებო დეპარტამენტის ქვემო ქართლის სამმართველოს უფროსის მოადგილე. 2009-2011 წლებში იყო საქართველოს ფინანსთა სამინისტროს საგამოძიებო სამსახურის საგამოძიებო დეპარტამენტის ქვემო ქართლის სამმართველოს უფროსის მოადგილე. 2011-2013 წლებში იყო საქართველოს ფინანსთა სამინისტროს საგამოძიებო სამსახურის საგამოძიებო დეპარტამენტის ქვემო ქართლის სამმართველოს უფროსი. 2013 წელს – საქართველოს ფინანსთა სამინისტროს საგამოძიებო სამსახურის საგამოძიებო დეპარტამენტის საბაჟო წესების დარღვევის წინააღმდეგ ბრძოლის სამმართველოს უფროსი. ამავე წელს იყო საქართველოს ფინანსთა სამინისტროს საგამოძიებო სამსახურის საგამოძიებო დეპარტამენტის თბილისის მთავარი სამმართველოს უფროსი. 2013-2014 წლებში იყო საქართველოს ფინანსთა სამინისტროს საგამოძიებო სამსახურის საგამოძიებო დეპარტამენტის უფროსის მოადგილე. 2014-2017 წლებში იყო საქართველოს ფინანსთა სამინისტროს საგამოძიებო სამსახურის უფროსის მოადგილე. 2018-2020 წლებში იყო შპს „ჯი ეფ ეს“-ის კონსულტანტი. 2019-2020 წლებში იყო შპს „ჯორჯიან მანგანეზის“ სპეციალური მმართველის მრჩეველი ეკონომიკური უსაფრთხოების საკითხებში. 2020 წელს იყო შპს „ჯი ენ ერ მენეჯმენტის“ კონსულტანტი ეკონომიკური უსაფრთხოების საკითხებში. 2020 წელს იყო შპს „ჯი ეფ ეს“-ის იურისტი.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება - დემოკრატიული საქართველო“.

## სქოლიო
კატეგორია:დაბადებული 1 სექტემბერი
კატეგორია:დაბადებული 1981
კატეგორია:რუსთავში დაბადებულები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
ნიკონი (მოსკოვის პატრიარქი)

**პატრიარქი ნიკონი** (, ერისკაცობაში — **ნიკიტა მინოვი** Ники́та Ми́нин (Минов); დ. , სოფელი ველდემანოვო – გ. , ტროპინსკაია სლობოდა, იაროსლავი) – მოსკოვის პატრიარქი 1652-1666 წლებში. 

## ბიოგრაფია
მღვდლად აკურთხეს 19 წლის ასაკში. 1635 წელს აღიკვეცა ბერად. 1643 წლიდან გახდა კოჟეოზეროს მონასტრის წინამძღვარი, 1646 წლიდან კი მოსკოვის მაცხოვრის ახალი ეკლესიის წინამძღვარი. 1648 წლიდან იყო ნოვგოროდის მიტროპოლიტი.

1652 წელს აკურთხეს პატრიარქად. 1653 წელს დაიწყო საეკლესიო რეფორმა, განიზრახა წმინდა წერილის ხელახალი თარგმნა, X-XII საუკუნეებში ძველ საეკლესიო სლავურზე შესრულებული თარგმანების გასწორება და კორექტირება. რეფორმებს წინააღმდეგობა გაუწია სასულიერო პირების ნაწილმა. მათ ნიკონის რეფორმები ერესად მონათლეს და აპოკალიფსის მოახლოებად მიიჩნიეს. ამ განხეთქილების ნიადაგზე წარმოიჩვნენ ძველმართლმადიდებლები. 1666-1667 წლებში რუსეთის მართლმადიდებელი ეკლესიის კრებამ მოიწონა ნიკონის რეფორმები. თუმცა, ამავე კრებამ, სახელმწიფოსგან ეკლესიის გამიჯვნის სურვილის გამო ნიკონი გაასამართლა და დასაჯა, ხოლო ეკლესიის მართვის სადავეები მეფე ალექსი I-ს გადასცა. ნიკონი გადაასახლეს ბელოზერსკის მონასტერში. 1681 წელს დართეს ნება გადასულიყო ნოვი-იერუსალიმის მონასტერში. გარდაიცვალა გზაში.

## ლიტერატურა 
*

კატეგორია:მოსკოვის პატრიარქები
კატეგორია:დაბადებული 1605
კატეგორია:გარდაცვლილი 1681
კატეგორია:XVII საუკუნის ადამიანები
კეკელია

საკუთარი სახელი **კეკელია** შეიძლება აღნიშნავდეს ერთ-ერთ შემდეგ პიროვნებათაგანს:

* ამბერკი კეკელია — საბჭოთა პარტიული და სახელმწიფო მოხელე
* მიხეილ კეკელია — იურისტი, სამართლის ისტორიკოსი
* შალვა კეკელია — პოლიტიკოსი
* ჯანსუღ კეკელია — გეოგრაფი, პედაგოგი

კატეგორია:ქართული გვარები
ნიკოლოზ სამხარაძე

**ნიკოლოზ სამხარაძე** (დ. 6 მარტი, 1979, თბილისი) — ქართველი პოლიტიკოსი. საქართველოს მე-10 მოწვევის პარლამენტის წევრი 2020 წლიდან. „ქართული ოცნება — დემოკრატიული საქართველოს“ პოლიტიკური საბჭოს წევრი.

## ბიოგრაფია
2004-2005 წლებში იყო საქართველოს ეროვნული უშიშროების საბჭოს ანალიტიკოსი. 2005-2010 წლებში იყო სამხრეთ კავკასიაში ევროკავშირის სპეციალური წარმომადგენლის ოფისის ექსპერტი. 2009 წლიდან არის თბილისის სახელმწიფო უნივერსიტეტის ასოცირებული პროფესორი. 2010-2016 წლებში იყო გაეროს განვითარების პროგრამის საზღვრის მართვის პროგრამების ხელმძღვანელი. 2016-2020 წლებში იყო საქართველოს პარლამენტის თავმჯდომარის კაბინეტის უფროსი. 2017 წლიდან არის ეროვნული თავდაცვის აკადემიის პროფესორი.

2020 წლის საპარლამენტო არჩევნებისთვის ნიკოლოზ სამხარაძე „ქართული ოცნების“ პროპორციული სიის მე-17-ე ნომრად დასახელდა. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2020 წლის 11 დეკემბრიდან საქართველოს პარლამენტის საგარეო ურთიერთობათა კომიტეტის თავმჯდომარე. მხარი დაუჭირა კანონპროექტს „უცხოური გავლენის გამჭვირვალობის შესახებ“.

2024 წლის არჩევნებისთვის სამხარაძე „ქართული ოცნების“ საპარლამენტო სიის მე-14 ნომრად წარადგინეს. 

## რესურსები ინტერნეტში
* 

## სქოლიო
კატეგორია:საქართველოს X მოწვევის პარლამენტის წევრები
კატეგორია:დაბადებული 6 მარტი
კატეგორია:დაბადებული 1979
კატეგორია:თბილისში დაბადებულები
კატეგორია:„ქართული ოცნების“ წევრები
ნიკოლოზ
დევიდ შვიმერი

**დევიდ ლორენს შვიმერი** (; დ. 2 ნოემბერი, 1966, კუინზი, ნიუ-იორკი, აშშ) — ამერიკელი მსახიობი, რეჟისორი და პროდიუსერი. განსაკუთრებული პოპულარობა მოუტანა ტელესერიალში „მეგობრები“ შესრულებულმა როს გელერის როლმა, რომლისთვისაც იგი ნომინირებული იყო ემისა და კინომსახიობთა გილდიის ჯილდოებზე.

## ადრეული ცხოვრება 
დევიდ შვიმერი დაიბადა 1966 წლის 2 ნოემბერს კუინზის რაიონში, ქალაქ ნიუ-იორკში. მისი მშობლები არიან ადვოკატები, ართურ შვიმერი და არლენ კოლემანი. მისი ორივე მშობელი წარმოშობით ებრაელია. მას ერთი უფროსი და ჰყავს, სახელად ელი (დ. 1965).  

ვინაიდან დედამისი განქორწინების წარმატებული ადვოკატი იყო, შვიმერი ბევერლი-ჰილზის ერთობ პრესტიჟულ სკოლაში დადიოდა. 1991-92 წლებში იგი სერიალში „ოცნების წლები“ ასრულებდა მაიკლის როლს.
მარცხნივ|მინი|249x249პქ|შვიმერი 2005 წელს „მადაგასკარის“ პრემიერაზე ლონდონში
უკვე 1994 წელს შვიმერი ტელესერიალში „მეგობრები“ დაამტკიცეს ექვსი მთავარი როლიდან ერთ-ერთის, როს გელერის როლზე. იგი აქ თამაშობდა ისეთ ცნობილ მსახიობებთან ერთად, როგორებიც არიან: კორტნი კოქსტი, მეთიუ პერი, ლიზა კუდროუ, ჯენიფერ ენისტონი, მეტ ლებლანკი, ბრედ პიტი და ა.შ. როსის როლი მისთვის განსაკუთრებული წარმატებისა და პოპულარობის მომტანი აღმოჩნდა, რამეთუ ამ როლისათვის იგი 21 სამსახიობო ჯილდოზე იყო ნომინირებული, მათ შორის ემისა და კინომსახიობთა გილდიის ჯილდოებზეც. სერიალში იგი ბოლომდე, ანუ 2004 წლამდე მონაწილეობდა. 

2005 წელს მან ანიმაციურ ფილმში „მადაგასკარი“ გაახმოვანა მელმანი. უკვე 2006 წელს ჩარლის როლი შეასრულა ფილმში „დიდი არაფერი“. 2008 წელს ფილმში „არაფერი სიმართლის გარდა“ შეასრულა რეი არმსტრონგის როლი და იმავე წელს გაახმოვანა მელმანი ანიმაციურ ფილმში „მადაგასკარი2“, რასაც 2012 წელს მოჰყვა „მადაგასკარი3“-ის გახმოვანებაც.

2016 წელს ტელესერიალში „ამერიკული კრიმინალური ისტორია“ შეასრულა რობერტ კარდაშიანის როლი. 2018-19 წლებში კი ტელესერიალში „უილი და გრეისი“ ასრულებდა ნოა ბროდერის როლს. 2020 წელს სერიალში „ინტელიგენტი“ მიიღო ჯერი ბერშტაინის როლი. 

## პირადი ცხოვრება 
2007 წლიდან შვიმერს ურთიერთობა ჰქონდა ბრიტანელ მხატვარ ზოი ბაკმენთან, რომელზეც იგი 2010 წლის ივნისში დაქორწინდა. 2011 წელს დაიბადა მათი ერთადერთი ქალიშვილიც, კლეო. 2017 წლის აპრილში წყვილმა გამოაცხადა, რომ ისინი „გარკვეული დროით დაშორდნენ“.

2006 წელს შვიმერმა აარონ ტონკენის წინააღმდეგ სასამართლოში 400,000 აშშ დოლარი მოიგო. შვიმერმა მას ცილისწამების გამო უჩივლა. ტონკენი აცხადებდა, რომ საქველმოქმედო საღამოზე მისასვლელად შვიმერმა Rolex-ის საათები მოითხოვა, თუმცა სასამართლომ ეს ბრალდება უარყო.

შვიმერი სანტა-მონიკაში არის გაუპატიურების შემდგომი სარეაბილიტაციო ცენტრის დირექტორი, რომელიც ძირითადად გაუპატიურებული ქალებისა და ბავშვების დახმარებაზეა ორიენტირებული. 2011 წელს იგი ასევე თანამშრომლობდა შოტლანდიურ საქველმოქმედო ორგანიზაციასთან, რომელთან ერთადაც გადაიღო ფილმი, სადაც მოთხრობილი იყო ბავშვთა მიმართ ძალადობაზე თანამედროვე მსოფლიოში და მისი აღმოფხვრისა და პრევენციის გზებზე.

## სქოლიო 
კატეგორია:დაბადებული 2 ნოემბერი
კატეგორია:დაბადებული 1966
კატეგორია:ამერიკელი მამაკაცი მსახიობები
კატეგორია:ამერიკელი ებრაელები
კატეგორია:ამერიკელი მამაკაცი გამხმოვანებლები
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
კატეგორია:ცოცხალი ადამიანები
მიშქამი

**მიშქამი** ()  — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა —  574 კაცი.

## რესურსები ინტერნეტში
*

## სქოლიო
კატეგორია:მასალის რაიონის სოფლები
დოდო ჯიბუტი

**დოდო ჯიბუტი** (დ. 24 ივნისი, 1937 — გ. 16 სექტემბერი, 2017) — ქართველი გეოგრაფი და პედაგოგი. გეოგრფიის მასწავლებელი.

## ბიოგრაფია 
დოდო ჯიბუტმა დაამთავრა გორის ნიკოლოზ ბარათაშვილის სახელობის სახელმწიფო პედაგოგიური ინსტიტუტის ბიოლოგია-გეოგრაფიის ფაკულტეტი გეოგრაფიის სპეციალობით 1960 წელს. 1964 წელს მუშაობა დაიწყო მანქანათმშენებლობის ტექნიკუმში ეკონომიკური გეოგრაფიის მასწავლებლად; 1969 წლიდან მუშაობდა თბილისის 147-ე საშუალო სკოლაში გეოგრაფიის მასწავლებლად. წლების განმავლობაში აქვეყნებდა სხვადასხვა მეთოდურ წერილებს გეოგრაფიის სწავლების შესახებ; იყო IX კლასის სოციალური და ეკონომიკური გეოგრაფიის სახელმძღვანელოს თანაავტორი, VI კლასის სახელმძღვანელოს „დედამიწა - ჩვენი პლანეტა“ რეცენზენტი.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
ღორტავასებრნი

**ღორტავასებრნი**, *ამფიპოდები* () — ზღვისა და მტკნარი წყლის უხერხემლოების რიგი უმაღლესი კიბოსნაირების ქვეკლასისა. სხეული გვერდებიდან შებრტყელებული აქვთ, ცალსქესიანი არიან. ცნობილია მათი 7 ათასამდე სახეობა. ფართოდ არიან გავრცელებული ზღვრებში, თუმცა არიან მტკნარ წყალსატევებშიც. ცურავენ გვერდულად. ღორტავასებრთა შორის არიან მავნე ფორმებიც, რომლებიც ხის ნაგებობებს აზიანებენ.

## სქოლიო 
კატეგორია:კიბოსნაირნი
ქეთევან ჯორჯაძე

**ქეთევან სარდიონის ასული ჯორჯაძე** (დ. 25 ივლისი, 1925, დაბლაციხე, ჩოხატაურის რაიონი) — ქართველი გეოგრაფი. საქართველოს გეოგრაფიული საზოგადოების სწავლული მდივანი.

## ბიოგრაფია 
ქეთევან ჯორჯაძემ დაამთავრა თბილისის სახელმწიფო უნივერსიტეტის ეკონომიკური ფაკულტეტი 1948 წელს. საქართველოს გეოგრაფიულ საზოგადოებაში სხვადასხვა თანამდებობებზე მუშაობდა. იყო საზოგადოების სწავლული მდივანი. 55 წელი გაატარა გეოგრაფიის სამსახურში; 25 წელი აკადემიკოს ალექსანდრე ჯავახიშვილის, 10 წელი აკადემიკოს თეოფანე დავითაიას გეოგრაფიული საზოგადოების პრეზიდენტობის დროს მოღვაწეობდა. იგი აქტიურად მონაწილეობდა გეოგრაფიული საზოგადოების საველე ექსპედიციებში; 1945 წელს კაკო მარის ხელმძღვანელობით მოწყობილ სვანეთის ექსპედიციაში მონაწილეობდა, ხოლო 1949 წელს იმყოფებოდა გულის მყინვარზე ალპინისტებთან ალექსანდრა ჯაფარიძესა და მარინე უთმელიძესთან ერთად. არაერთხელ იყო საკავშირო გეოგრაფიული საზოგადოების ყრილობის დელეგატი; მონაწილეობდა გეოგრაფიული სიმპოზიუმებისა და კონფერენციების მუშაობაში. 2000 წელს დაჯილდოვდა ღირსების მედლით.

## რესურსები ინტერნეტში
## სქოლიო
კატეგორია:დაბადებული 25 ივლისი
კატეგორია:დაბადებული 1925
კატეგორია:ქართველი გეოგრაფები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ღირსების მედლით დაჯილდოებულები
კატეგორია:ჩოხატაურის მუნიციპალიტეტში დაბადებულები
ქ
მარიამ ჯორჯაძე

**მარიამ სიმონის ასული ჯორჯაძე** (დ. 28 აგვისტო, 1888 — გ. 5 მაისი, 1979) — ქართველი გეოგრაფი და პედაგოგი. გეოგრაფიის მასწავლებელი. საქართველოს დამსახურებული მასწავლებელი (1948). 

## ბიოგრაფია 
მარიამ ჯორჯაძემ დაამთავრა თბილისის სახელმწიფო უნივერსიტეტის პედაგოგიური განყოფილება გეოგრაფიის მასწავლებლის სპეციალაობით 1917 წელს. მუშაობა დაიწყო გრემის (ყვარლის რაიონი) დაწყებითი სკოლის მასწავლებლად; 1919 წლიდან დაინიშნა იმავე სკოლის გამგედ; 1924–29 წლებში იყო ენისელის საბჭოს დეპუტატი; პარალელურად ბუნებისა და ძეგლთა დაცვის რწმუნებული ყვარლის რაიონში; 1928 წელს გადმოიყვანეს ქალაქ თბილისის მე-10 სკოლაში მასწავლებლად; 1938 წელს დაინიშნა ამავე სკოლის სასწავლო ნაწილის გამგედ.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
კატეგორია:ლენინის ორდენის კავალრები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კოჭბაანის სამაროვანი

**კოჭბაანის სამაროვანი** — არქეოლოგიური ძეგლი საგარეჯოს მუნიციპალიტეტის სოფელ კოჭბაანში. განეკუთვნება VI-VII და XIV საუკუნეს. ძეგლი 1965 წელს აღმოჩნდა შემთხვევით. დანგრეული სამარხების ერთ ჯგუფში დაფიქსირდა ბრინჯაოს და მინისთავებიანი ბრინჯაოს საკინძები. მეორე ჯგუფში — მინის სამაჯურები, მინის, ძვლის, ფიანსის და ქალცედინის მძივები.

## ლიტერატურა
კატეგორია:საგარეჯოს მუნიციპალიტეტის არქეოლოგიური ძეგლები
მანავის დედა ღვთისმშობლის პირველი ეკლესია

**მანავის დედა ღვთისმშობლის პირველი ეკლესია** — არქიტექტურული ძეგლი საგარეჯოს მუნიციპალიტეტის  სოფელ მანავის ჩრდილო-აღმოსავლეთით 1 კილომეტრზე წმინდა გიორგის ეკლესიასთან ახლოს (აღმოსავლეთით) 25-30 მეტრზე. ეკლესია გეგმით ტრაპეციის ფორმისაა დასავლეთ ნაწილი ვიწროა, აღმოსავლეთის კი შედარებით განიერი(3,1x2,3 მეტრი). ნაგებია რიყის ქვითა და კირის ხსნარით ძლიერ დაზიანებულია კედლები მიწის დონიდან 1,3 მეტრზეა შემორჩენილი. შესასვლელი დასავლეთიდან აქვს შიგნით კუთხები მომრგვალებულია. იატაკი ჩაღრმავებული და აღმოსავლეთ კედელს მთელ სიგრძეზე საფეხური გასდევს. ეკლესია შიფრის ორკალთა სახურავითაა გადახურული.

## ლიტერატურა
კატეგორია:საგარეჯოს მუნიციპალიტეტის ტაძრები
ზდრავკო კრივოკაპიჩი

**ზდრავკო კრივოკაპიჩი** (დ. 2 სექტემბერი, 1958) — მონტენეგროელი პოლიტიკოსი, მექანიკური ინჟინერიის პროფესორი და მწერალი. მონტენეგროს პრემიერ-მინისტრი 2020 წლის 4 დეკემბრიდან. ჰყავს მეუღლე და ხუთი შვილი. იყო ოპოზიციური კოალიცია „მომავალი მონტენეგროსთვის“ ლიდერი, კოალიციამ მონტენეგროს 2020 წლის საპარლამენტო არჩევნებში 133 261 ხმა მიიღო. მას შემდეგ რაც გახდა მონტენეგროს პრემიერ-მინისტრი მან შეამცირა მინისტრების რიცხვი. 81-დან 41-მა მონტენეგროს პარლამენტის წევრმა მხარი დაუჭირა მის პრემიერად არჩევას, ხოლო 28 იყო წინააღმდეგი.

## რესურსები ინტერნეტში
* მონტენეგროს პრემიერ-მინისტრის ოფიციალური საიტი 
* 

კატეგორია:მონტენეგროს პრემიერ-მინისტრები
კატეგორია:ცოცხალი ადამიანები
პირიმზის საყდარი

**პირიმზის საყდარი** — არქიტექტურული ძეგლი საგარეჯოს მუნიციპალიტეტის სოფელ კოჭბაანის ჩრდილო-დასავლეთით 1 -1,5 კილომეტრზე, ტყიანი მთის სამხრეთ კალთაზე. სავარაუდოდ განეკუთვნება გვიან შუა საუკუნეებს. 

ეკლესია დარბაზულია (5,45X3,35 მეტრი), უაფსიდო. ნაგებია რიყის ქვითა და ქვიშა ქვის ნატეხი ქვით წყობა ქაოსურია, ტლანქი. შენობის შიგნითა კედლები მთლიანად რიყის ქვითაა ამოყვანილი და შებათქაშებული ყოფილა. გარე კედლები კი, ძირითადად ნატეხი ქვითაა, წყობაში აქა-იქ რიყის ქვაცაა ჩართული. ძეგლი ძლიერაა დაზიანებული: ჩამონგრეულია კამარა, თითქმის მთლიანადაა დანგრეული ჩრდილოეთ კედლის აღმოსავლეთ ბოლო. ინტერიერის მნიშვნელოვანი ნაწილი ამოვსებულია ჩამონაშალი ქვებით. შესასვლელი სამხრეთიდანაა (შემორჩენილია დასავლეთ წირთხლი და მასზე დაყრდნობილი თავის ორი ქვა). აღმოსავლეთ კედლის ღერძზე ნატეხი ქვით გამოყვანილი თარაზულად გადახურული, ვიწრო სარკმელია, რომელიც ზემოთკენ სწორხაზოვნად ვიწროვდება, ჩრდილოეთ კედლის შუაში მცირეზომის ოთხკუთხა ნიშაა. შიგნით ეკლესია გადახურული იყო ნახევარცილინდრული ფორმის ერთიანი კამარით, რომლის ანაბეჭდი დასავლეთ კედელზეა შემორჩენილი.

## ლიტერატურა
კატეგორია:საგარეჯოს მუნიციპალიტეტის არქიტექტურული ძეგლები
ონჯაყალა

**ონჯაყალა** ()  — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა —  2037 კაცი.

## რესურსები ინტერნეტში
*

## სქოლიო
კატეგორია:მასალის რაიონის სოფლები
დასაწყისი (2020 წლის ფილმი)

***დასაწყისი*** (თავდაპირველი სათაური ***შიშველი ცა)** —* 2020 წლის ქართულ-ფრანგული დრამა, რომლის რეჟისორია დეა კულუმბეგაშვილი. 

2020 წლის მაისში *დასაწყისი* კანის კინოფესტივალის ჯილდოს ოფიციალურ კანდიდატად დასახელდა, თუმცა COVID-19 პანდემიის გამო მისი პრემიერა კანის კინოფესტივალზე ვერ შედგა. ეს ღონისძიება მხოლოდ ფილმის საწყისი წერტილია, სადაც ყურადღება გამახვილებულია იანას შინაგან მდგომარეობაზე და ემოციებზე მას შემდეგ, რაც დავითმა ვერ გაიგო თუ რისი გამოხატვა სურს იანას. დავითი ამბობს რომ იანა კარგად არ არის და ის  რაც დავიდმა ვერ გაიგო იანას რისი გამოხატვა სურს მანამდე კი დავითი ეკლესიის უხუცესთა წინაშე წარსადგენად მიდის.  დეტექტივი მოუწოდებს იანას, სავარაუდოდ, დაუსვას შეკითხვები ეკლესიის ხანძრის შესახებ, მაგრამ მისი შეკითხვები გახდება ინტრუზიული და პირადული, მათ შორის მეუღლესთან სექსუალური ცხოვრების შესახებ. დეტექტივი იანას ეკითხება, გრძნობს თუ არა შიშს, რაზეც ის პასუხობს „დიახ".

ზოგადად ფილმი ნაკლებადაა დიალოგებით გადატვირთული. კამერაზე აღბეჭდილია იანასა და მისი ვაჟის მოქმედებები, რომლებიც დღეთა განმავლობაში გრძელდება. სუიუჟტს ბევრად უფრო ბნელი სახე აქვს ვიდრე ერთი შეხედვით ჩანს. 

## სამსახიობო ჯგუფი 
* ია სუხიტაშვილი - იანა
* რატი ონელი - დავითი

## წარმოება 
მექსიკელი კინორეჟისორი კარლოს რეიგადასი ფილმის აღმასრულებელი პროდიუსერია. 

*დასაწყისი* კულუმბეგაშვილის რეჟისორობით გადაღებული პირველი მხატვრული ფილმია. თავდაპირველად ფილმის სამუშაო სათაური იყო *შიშველი ცა.* მას მიენიჭა წარმოების გრანტის როტერდამის საერთაშორისო ფილმების ფესტივალზე (IFFR),  და კულუმბეგაშვილმა თანამშრომლობით მიიღო გადაწყვეტილება რომ ფილმი კანის კინოფესტივალზე *Cinéfondation* რეზიდენციით ეჩვენებინათ პარიზში. ფილმის წარმოებაში ასევე მნიშვნელოვანი როლი შეიტანეს: სამ სპიეგელის საერთაშორისო ფილმების კავშირმა, სოფიას საერთაშორისო ფილმების ფესტივალმა და სარაევოს კინოფესტივალმა. 
[მინი|[ია სუხიტაშვილი]]
ფილმის პროდიუსერები არიან დევიდ ზერატი, ილან ამუაალი, რატი ონელი და პოლ როზენბერგი. ფილმის თანაპროდიუსერები არიან სტივენ დარტი და ადრიენ დასტო.

## ფილმის გამოსვლა 
ფილმი დასახელდა, როგორც 2020 წლის კანის კინოფესტივალის ოფიციალური არჩევანი, რომელიც ამავე ფესტივალზე უნდა ეჩვენებინათ, მაგრამ ის კანის კინოფესტივალზე ვერ წარსდგა COVID-19 პანდემიის გამო.  *დასაწყისი*-ს ნამდვილი პრემიერა შედგა 2020 წლის ტორონტოს საერთაშორისო კინოფესტივალზე . 

ამის შემდეგ ფილმი აჩვენეს ნიუ – იორკის კინოფესტივალზე,  სან – სებასტიანის საერთაშორისო კინოფესტივალზე  და ადელაიდის კინოფესტივალზე. 

## კრიტიკოსთა გამოხმაურება 
ფილმმა კრიტიკოსების უმეტესად დადებითი შეაფასება მოიპოვა, ფილმის რეჟისორს ხშირად ადარებდნენ მიხაელ ჰანეკეს რეჟისურას. 

ფილმი ნიუ იორკის კინოფესტივალზე მოიწონეს და ფილმიზე ვებსაიტმა IONCINEMA– მ თქვა, რომ ფილმი იყო ,,დამამძიმებელი შედევრი". გამოცემამ რეჟისორი კულუმბეგაშვილი შეადარა კრისტი პუიუს და კრისტიან მუნჯუს ”. 
* ფილმი ნომინირებული იყო ,,კინოს ექსტრაორდინალის" კატეგორიაში ბერგენის საერთაშორისო კინოფესტივალზე. 

## იხილეთ აგრეთვე 
* ოსკარზე საქართველოს მიერ წარდგენილი ფილმების სია

## ლიტერატურა 
* 
* 
* 
* 
* 
* 
* 
* 

## რესურსები ინტერნეტში 
## სქოლიო 
კატეგორია:ფრანგული დრამატული ფილმები
კატეგორია:ფრანგული ფილმები
კატეგორია:ქართული ფილმები
კატეგორია:2020 წლის ფილმები
კატეგორია:ქართულენოვანი ფილმები
ახაშენი (მრავალმნიშვნელოვანი)

**ახაშენი** შეიძლება აღნიშნავდეს:

* ახაშენი — ქართული ღვინო;
* ახაშენი — სოფელი გურჯაანის მუნიციპალიტეტში;
ჩოჩიშვილები

**ჩოჩიშვილები** (მხ. რ. **ჩოჩიშვილი**) — ქართული (დვალური) გვარი. ოსი ავტორები მას ოსურ გვარად — ცოციევი/ცოცითი (Цоциты), ჩოჩიევი/ჩოჩითი (Чочиты) — მოიხსენიებენ. ოსი ჩოჩიევები ძირად დვალები არიან. დვალეთში მცხოვრებ ამ გვარს, სხვა ოსური გვარებისაგან განსხვავებით, არა აქვს გადმოცემა ჩრდილოეთ კავკასიის მთიანეთიდან გადმოსახლების შესახებ.

ჩოჩიშვილების/ჩოჩოურების და სხვა გვარების ადგილობრივი დვალური წარმომავლობის შესახებ მნიშვნელოვანი ეთნოგრაფიული მასალა დაფიქსირებული აქვს სალომე ბახია-ოქრუაშვილს:

საისტორიო საბუთებითა და ეთნოგრაფიული მონაცემებით ირკვევა, რომ ქართლელი ჩოჩიშვილები უფრო ადრე ოქროპირიძის გვარს ატარებდნენ. აღსანიშნავია, რომ, ჩოჩითას გვართან ერთად, ოსური გადმოცემები „ოქროთა“ გვარსაც ასახელებენ (მამაკაცის სახელი „ოქრო“ ქართული სახელია და უწინ საქართველოში ძალიან გავრცელებული იყო). ქართლში ცხოვრობენ ჩოჩიშვილებიც (სოფ. ცხრამუხა), რომელთა თავდაპირველი გვარი, გადმოცემითა და საარქივო მონაცემებით, ქურდაძე ყოფილა (1859 წლის აღწერა). ქართლში მცხოვრები ჩოჩიშვილების გარკვეული ნაწილი ხევის სოფ. ხურთისიდანაა ჩამოსახლებული; ისინი XVIII საუკუნის აღწერის დავთარში ჩოჩოურად არიან ჩაწერილი. 1860 წლის მოსახლეობის კამერალური აღწერის თანახმად, ვანათელი (პატარა ლიახვის ხეობა) ჩოჩიშვილების ადრინდელი ქართული გვარი იყო მაისურაძე.

1621 წელს სოფელ საჩხეურში დაფიქსირებულია ამავე ძირის სხვა გვარიც — ჩოჩივაძე. არსებობს აგრეთვე გვარ-სახელები ჩოჩელი და ჩოჩნიძე. ჩოჩიას, ჩოჩიშვილის, ჩოჩოშვილის, ჩოჩივაძის გვარებს საფუძვლად უდევს ძველი ქართული სახელი „ჩოჩი“, რომელიც ბოლო დრომდე შემორჩენილი იყო სამეგრელოში (არაერთხელაა ეს სახელი აღნიშნული 1873 წლის სამეგრელოს მოსახლეობის აღწერაში).

ჩოჩიშვილების გვარის ქართულობას ადასტურებს 1031–1033 წლების საისტორიო საბუთში სოფ. ჩოჩეთის მოხსენიება. დვალეთში, ნარას ხევის ერთ-ერთ სოფელში ჩოჩოურებთან/ჩოჩიშვილებთან ერთად ცხოვრობდნენ: გოგიჩაშვილები (ზემოთ ნახსენები „გოგიჩათა“), ჯანაშვილები და ბერიაშვილები.

## სქოლიო 
*
იერემია II

მინი|იერემია II
**იერემია II** (დ. 1536 — გ. 1595) — კონსტანტინოპოლის მართლმადიდებელი ეკლესიის პატრიარქი 1572-1595 წლებში. მას ეს ტახტი ორი წყვეტით, მონაცვლეობით სამჯერ ეკავა. 1593 წელს იერემია II-მ პატრიარქად აკურთხა რუსეთის ეკლესიის მიტროპოლიტი იობი.

## იხილეთ აგრეთვე
*კონსტანტინოპოლის პატრიარქები

## ლიტერატურა
*

კატეგორია:კონსტანტინოპოლის პატრიარქები
კატეგორია:დაბადებული 1536
კატეგორია:გარდაცვლილი 1595
იობი (მოსკოვის პატრიარქი)

**იობი** (გ. 1607) — რუსეთის მართლმადიდებელი ეკლესიის პირველი პატრიარქი 1593-1605 წლებში. 1587 წელს დაინიშნა სრულიად რუსეთის და მოსკოვის მიტროპოლიტად. 1593 წელს კონსტანტინოპოლის პატრიარქმა იერემია II-მ აკურთხა პატრიარქად. დაიკავა დიპტიქში მე-5 ადგილი, რის შედეგადაც მე-6 ადგილზე გადაიწია საქართველოს მართლმადიდებელი ეკლესიის კათოლიკოს-პატრიარქმა.

## იხილეთ აგრეთვე
*მოსკოვის პატრიარქები

## ლიტერატურა
*

კატეგორია:რუსი წმინდანები
კატეგორია:მართლმადიდებელი ეკლესიის წმინდანები
კატეგორია:XVII საუკუნის ქრისტიანი წმინდანები
კატეგორია:მოსკოვის პატრიარქები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 1607
კატეგორია:დაბადების წელი უცნობია
ბესარიონ ღოღობერიძე

**ბესარიონ ღოღობერიძე** (დ. 1832, გოჩაჯიხაიში — 6 მარტი, 1879, იქვე) — ქართველი პედაგოგი და რევოლუციონერი.

## ბიოგრაფია
1849-1854 წლებში სწავლობდა ქუთაისის, შემდეგ თბილისის პირველ გიმნაზიაში. წარჩინებით დაამთავრა პეტერბურგის უნივერსიტეტის ფიზიკა-მათემატიკის ფაკულტეტი. სწავლის პერიოდში იყო სტუდენტთა რევოლუციური კომიტეტის ერთ-ერთი ხელმძღვანელი. 1862 წელს ჩამოყალიბდა პეტერბურგის რევოლუციური ცენტრის მე-2 განყოფილება, სადაც მდივნად აირჩიეს; წინადადება მისცეს პეტერბურგში დარჩენილიყო მეცნიერული მუშაობისთვის, მაგრამ იგი დაბრუნდა საქართველოში. 1868 წელს დაინიშნა თბილისის პირველი გიმნაზიის მასწავლებლად; 1873 წელს ამიერკავკასიის ქალთა ინსტიტუტის დირექტორად; 1874 წელს თბილისის გუბერნიის სახალხო სკოლების დირექტორად. დიდი ღვაწლი მიუძღვის სწავლა-განათლების დანერგვის საქმეში, განსაკუთრებით კახეთში. მისი ინიციატივით გაიხსნა სკოლები საგარეჯოში, ყვარელში, ენისელში, გურჯაანში და სხვ. შემდეგ სამუშოდ ქუთაისში გადავიდა და სიცოცხლის ბოლო წლები იქ გაატარა. 1873 წელს მის მიერ შედგენილი იქნა ბანკის პროექტი, რომელიც ოფიციალურად გაიხსნა 1876 წლის პირველ მაისს.

## ლიტერატურა
**მეძველია, კ.* „თერგდალეულები და რუსეთის სამოციანი წლების რევოლუციონერი მოღვაწეები“, თბილისი, 1959

## რესურსები ინტერნეტში
კატეგორია:XIX საუკუნის მამაკაცები
კატეგორია:დაბადებული 1832
კატეგორია:ქართველი რევოლუციონერები
კატეგორია:გარდაცვლილი 6 მარტი
კატეგორია:გარდაცვლილი 1879
კატეგორია:ხონის მუნიციპალიტეტში დაბადებულები
კატეგორია:ქართველი პედაგოგები
ბესარიონ
მადაგასკარი 2

**„მადაგასკარი 2“** () — 2013 წლის ამერიკული კომპიუტერული ანიმაციური სათავგადასავლო კომედიური ფილმი, რომელიც აწარმოა DreamWorks Animation, ხოლო დისტრიბუცია გაუწია Paramount Pictures-მა. იგი არის ანიმაციური ფილმების სერიის „მადაგასკარი“ რიგით მეორე ფილმი და 2010 წლის ფილმის „მადაგასკარი“ პირდაპირი გაგრძელება. რეჟისორი — ერიკ დარნელი და ტომ მაკგრატი, რომელიც პირველი ფილმის თანარეჟისორიც იყო. სცენარის ავტორი — ეტან კოენი, ერიკ დარნელი და ტომ მაკგრატი. ბენ სტილერი, კრის როკი, დევიდ შვიმერი, ჯეიდა პინკეტ სმითი და საშა ბარონ კოენი, რომლებიც წინა ფილმშიც მონაწილეობდნენ, კვლავ გაიმეორეს საკუთარი როლები; მათ შეემატნენ ახალი მსახიობები: ბერნი მაკი, შერი მწყემსი და ალეკ ბოლდუინი.

საერთო განილვების საიტ Rotten Tomatoes-ზე მისი საერთო რეიტინგი 64% შეადგენს.

2012 წელს გამოვიდა ფილმის გაგრძელება „მადაგასკარი 3“.

## რესურსები ინტერნეტში 
*
*
*
*
*

## სქოლიო
კატეგორია:ფილმები ანბანის მიხედვით
კატეგორია:2008 წლის ფილმები
კატეგორია:ინგლისურენოვანი ფილმები
კატეგორია:Paramount Pictures-ის ფილმები
ნადირ აბდურაჰმანოვი

**ნადირ გამბარ ოღლუ აბდურაჰმანოვი** (; დ. 5 დეკემბერი, 1925, ლაჩინი — გ. 26 ივლისი, 2008, ბაქო) — აზერბაიჯანული სახვითი ხელოვნების წარმომადგენელი, აზერბაიჯანის სსრ სახალხო მხატვარი, აზერბაიჯანის სსრ სახელმწიფო პრემიის ლაურეატი.

## ბიოგრაფია 
ნადირ აბდურაჰმანოვი 1925 წლის დეკემბერს ლაჩინში დაიბადა. 1933 წელს აბდურაჰმანოვის ოჯახი ბაქოში გადავიდა საცხოვრებლად ოჯახის თავის სამუშაო ადგილიდან — აფთიაქის მართვის უფროსის საქმიანობიდან გამომდინარე. გამბარ აბდურაჰმანოვი ოცნებობდა თავისი შვილი პროფესიონალი ექიმი გამხდარიყო, მაგრამ არ ეწინააღმდეგებოდა მის გატაცებას სამხატვრო ხელოვნებით. ნადირმა უკვე მაშინ იგრძნო საკუთარი ბიძაშვილის, შემდგომში ცნობილი სკულპტორის, სახალხო მხატვრის ჯალალა გარიაგდის სასიკეთო ზემოქმედება საკუთარ თავზე.

თავდაპირველად ნადირი ბაქოს აღსაზრდელ ბავშვთა სამხატვრო სახლში იღებდა გაკვეთილებს, ხოლო 1940—1941 წლებში ის მოსკოვში, ნიჭიერ ბავშვთათვის შექმნილ სპეციალურ სკოლაში გააგზავნეს სასწავლებლად. როდესაც ომი დაიწყო, ბაქოში დაბრუნდა და ა. აზიმზადეს სახელობის სამხატვრო სკოლის მეორე კურსზე ჩაირიცხა.

თუმცა ომი მიმდინარეობდა, და ამიტომ სულ სხვა პროფესიები იყო საჭირო. ამიტომ ნ. აბდურაჰმანოვმა სამედიცინო ინსტიტუტის სამკურნალო ფაკულტეტზე ჩააბარა. მაგრამ მხატვრობისადმი დაუძლეველმა სიყვარულმა თავისი გაიტანა, ნადირი გადავიდა სამედიცინო განყოფილების საღამოს დასწრებულზე და ხელახლა დაუბრუნდა სამხატვრო სასწავლებელს. 1944 წელს, რესპუბლიკურ გამოფენაზე, მან პირველად გამოფინა თავისი ნახატი «დევნილები». როდესაც მან სასწავლებელში სწავლა დაასრულა, თან პარალელურად 1947 წელს ექიმის დიპლომიც მიიღო. ამავე წელს ის მიდის გადაწყვეტილებამდე: სერიოზულად დაკავდეს ფერწერით, მიიღოს აკადემიური განათლება, რისთვისაც ნ. აბდურაჰმანოვი გაემგზავრა ლენინგრადში. აქ მას ასწავლიდნენ ცნობილი ფუნჯის ოსტატები: ა. მილნიკოვი, ვ. ორეშნიკოვი. ამ მხატვრების თქმით მის ესთეტიკურ გემოვნებაზე, სულ მცირე, ზემოქმედება მოახდინეს ლენინგრადის დიდებულმა მუზეუმებმა: ერმიტაჟმა, რუსულმა მუზეუმმა და სხვა. 1953 წელს აბდურაჰმანოვმა ი. ე. რეპინის სახელობის ინსტიტუტი დაამთავრა. 1960 წლიდან 10 წლის განმავლობაში ნადირ აბდურაჰმანოვი აზერბაიჯანის მხატვართა საბჭოს ხელმძღვანელობდა, ამავე წლებში არჩეულ იქნა ლუჩინსკის რაიონის დეპუტატად რესპუბლიკის უმაღლეს საბჭოში. 1960 წელს მხატვარმა მიიღო ხელოვნების დამსახურებული მოღვაწის საპატიო წოდება, ხოლო 1964 წელს გახდა აზერბაიჯანის სსრ სახალხო მხატვარი. 1983 წელს ნადირ აბდურაჰმანოვს, აზერბაიჯანის ხელოვნების ინსტიტუტის სამხატვრო კათედრის გამგეს, პროფესორის წოდება მიენიჭა. 1985 წელს ყარაბაღში მცხოვრები ადამიანებისადმი მიძღვნილ ნამუშევართა ციკლისათვის, მას მიენიჭა აზერბაიჯანის სახელმწიფო პრემია. გარდაიცვალა 2008 წლის 26 ივლისს, 83 წლის ასაკში.

## სქოლიო
კატეგორია:დაბადებული 5 დეკემბერი
კატეგორია:დაბადებული 1925
კატეგორია:გარდაცვლილი 26 ივლისი
კატეგორია:გარდაცვლილი 2008
კატეგორია:აზერბაიჯანელი მხატვრები
კატეგორია:აზერბაიჯანის დიდების ორდენის კავალრები
კატეგორია:საპატიო ნიშნის ორდენის კავალრები
კატეგორია:აზერბაიჯანის სსრ-ის ხელოვნების დამსახურებული მოღვაწეები
კატეგორია:აზერბაიჯანის სსრ-ის სახელმწიფო პრემიის ლაურეატები
კატეგორია:მხატვრები ანბანის მიხედვით
კატეგორია:ბაქოში გარდაცვლილები
სარიჯაფარლი

**სარიჯაფარლი** ()  — სოფელი აზერბაიჯანში,  ლენქორანის რეგიონის მასალის რაიონში. მოსახლეობის რაოდენობა —  480 კაცი. 
## სქოლიო
კატეგორია:მასალის რაიონის სოფლები
World of Warcraft: Cataclysm

***World of Warcraft: Cataclysm*** — მრავალმოთამაშიანი, როლური ვიდეო თამაში, *World of Warcraft*-ის მესამე გამოშვება. თავისი წინამორბედის *World of Warcraft, Lich King of Wrath*-ის შემდეგ ყველაზე გავრცელებული თამაშია. მისი გამოსვლის შესახებ *BlizzCon*-მა განცხადება 2009 წლის 21 აგვისტოს გააკეთა. მაგრამ იყო დეტალები, რომლის შესახებაც Blizzard-ს არ უსაბრია თამაშის გამოსვლამდე. მისი ოფიციალურად გამოსვლის თარიღია 2010 წლის 7 დეკემბერი.

თამაშის გამოსვლიდან მალევე, 2010 წლის 12 ოქტომბერს, Blizzard–მა დანერგა პატჩი 4.0.1, რომელიც მოიცავდა თამაშის დიდი ნაწილის შესწორებას.

## რესურსები ინტერნეტში
* 

## სქოლიო
კატეგორია:World of Warcraft
კატეგორია:2010 წლის ვიდეო თამაშები
კატეგორია:კიბერსპორტის თამაშები
კატეგორია:ასიმეტრიული მრავალმოთამაშიანი ვიდეო თამაშები
კატეგორია:Microsoft-ის თამაშები
კატეგორია:მრავალმოთამაშიანი ონლაინ თამაშები
კატეგორია:Mac OS X-ის თამაშები
კატეგორია:Blizzard Entertainment-ის თამაშები
კატეგორია:ვიდეო თამაშები ცენზურის ქვეშ
კატეგორია:Windows-ის თამაშები